CELEX: 32016D0708
Language: sl
Date: 2016-05-11 00:00:00
Title: Izvedbeni sklep Komisije (EU) 2016/708 z dne 11. maja 2016 o skladnosti „Avstrijskega sistema kmetijskega certificiranja“ s pogoji iz direktiv 98/70/ES in 2009/28/ES Evropskega parlamenta in Sveta

12.5.2016   
            
            
               SL
            
            
               Uradni list Evropske unije
            
            
               L 122/60
            
         IZVEDBENI SKLEP KOMISIJE (EU) 2016/708
   z dne 11. maja 2016
   o skladnosti „Avstrijskega sistema kmetijskega certificiranja“ s pogoji iz direktiv 98/70/ES in 2009/28/ES Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Evropskega parlamenta in Sveta 98/70/ES z dne 13. oktobra 1998 o kakovosti motornega bencina in dizelskega goriva ter spremembi Direktive 93/12/EGS (1) in zlasti člena 7c(6) Direktive,
   ob upoštevanju Direktive 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (2) ter zlasti člena 18(6) Direktive,
   ob upoštevanju naslednjega:
   
               (1)
            
            
               Direktivi 98/70/ES in 2009/28/ES med drugim določata trajnostna merila za biogoriva in tekoča biogoriva. Določbe iz členov 7b in 7c ter Priloge IV k Direktivi 98/70/ES so podobne določbam iz členov 17 in 18 ter Priloge V k Direktivi 2009/28/ES.
            
         
               (2)
            
            
               Ko se biogoriva in tekoča biogoriva upoštevajo za namene iz člena 7a Direktive 98/70/ES ter člena 17(1)(a), (b) in (c) Direktive 2009/28/ES, bi morale države članice od gospodarskih subjektov zahtevati, da dokažejo skladnost biogoriv in tekočih biogoriv s trajnostnimi merili iz člena 7b(2) do (5) Direktive 98/70/ES in člena 17(2) do (5) Direktive 2009/28/ES. V ta namen lahko gospodarski subjekti predložijo dokaz ali podatke, pridobljene med drugim v skladu s prostovoljnim nacionalnim ali mednarodnim sistemom oziroma nacionalnim sistemom.
            
         
               (3)
            
            
               Država članica lahko svoj nacionalni sistem priglasi Komisiji. Ko se Komisija odloči, da tak priglašeni nacionalni sistem izpolnjuje pogoje iz direktiv 98/70/ES in 2009/28/ES, sistemi, vzpostavljeni v skladu s členom 7c Direktive 98/70/ES in členom 18 Direktive 2009/28/ES, ne smejo zavrniti medsebojnega priznavanja s sistemom zadevne države članice glede preverjanja izpolnjevanja trajnostnih meril, določenih v členu 7b(2) do (5) Direktive 98/70/ES in členu 17(2) do (5) Direktive 2009/28/ES.
            
         
               (4)
            
            
               Avstrija je 29. septembra 2015 Komisiji priglasila svoj nacionalni sistem („Avstrijski sistem kmetijskega certificiranja“). Sistem zajema kmetijske surovine in rastlinska olja ter se uporablja za njihovo začetno predelavo. Komisija je ocenila skladnost avstrijskega sistema kmetijskega certificiranja s pogoji iz Direktive 98/70/ES in Direktive 2009/28/ES.
            
         
               (5)
            
            
               Ukrepi iz tega sklepa so v skladu z mnenjem Odbora za trajnost biogoriv in tekočih biogoriv, ustanovljenega s členom 25(2) Direktive 2009/28/ES –
            
         SPREJELA NASLEDNJI SKLEP:
   Člen 1
   Avstrijski sistem kmetijskega certificiranja je skladen s pogoji iz direktiv 98/70/ES in 2009/28/ES.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 11. maja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 350, 28.12.1998, str. 58.
   
      (2)  UL L 140, 5.6.2009, str. 16.